《寄次律兄学士柯田山新居》
宋代·沈与求

柯田一曲抱清湾，两角孤云拥髻鬟。猿鹤惊心招旧隐，桑麻掠眼接通阛。

似闻小筑终年就，应是幽扉尽日关。为报添丁护鸦觜，夜寒归梦绕家山。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。